text: Грамадскае аб’яднанне «Беларуская асацыяцыя журналістаў» выказвае рашучы пратэст супраць вынесенага прысуду сябру арганізацыі, правааборонцу Алесю Бяляцкаму.
  24 лістапада 2011 года суд Першамайскага раёна г. Мінска прызнаў Алеся Бяляцкага вінаватым у здзяйсненні злачынства, прадугледжанага ч.2 артыкула 243 Крымінальнага Кодэксу Рэспублікі Беларусь (ухіленне ад выплаты сум падаткаў у асабліва буйным памеры) і прыгаварыў яго да 4,5 гадоў пазбаўлення волі ў калоніі ўзмоцненага рэжыму з канфіскацыяй маёмасці. Апроч гэтага, праваабаронца мусіць сплаціць дзяржаве 721 мільён стратаў і 36 мільёнаў судовых выдаткаў. У законную сілу прысуд пакуль не ўступіў.
  Мы лічым прысуд у дачыненні да кіраўніка «Вясны» — адной з найбольш уплывовых у Беларусі праваабарончых арганізацый, закрытай уладамі ў 2003 годзе — палітычна матываваным.
  Мы ўпэўненыя, што грашовыя ахвяраванні, якія паступалі на рахункі праваабаронца дзеля падтрымкі рэпрэсаваных беларусаў, не могуць лічыцца асабістым прыбыткам Алеся Бяляцкага.
  ГА «БАЖ» заклікае беларускую судовую ўладу адмяніць абвінавачвальны прысуд ад 24 лістапада, пакуль пастанова суда Першамайскага раёна г. Мінска не ўступіла ў законную сілу.
  ГА «БАЖ» патрабуе неадкладнага вызвалення Алеся Бяляцкага і выказвае салідарнасць і падтрымку яго калегам, сябрам і сям’і.
  Заклікаем таксама грамадзян Рэспублікі Беларусь, замежных калег і партнёрскія арганізацыі падтрымаць гэты пратэст.
  І гэтая асаблівасць тлумачыцца ў пасланні арганізацыі з нагоды адзначэння 63-яй гадавіны абвяшчэння Усеагульнай дэкларацыі правоў чалавека:
  «Гэты год быў непадобны на іншыя з пункту гледжання абароны правоў чалавека. Ніколі раней праваабарончая дзейнасць не была такой актуальнай і важнай. І, дзякуючы яднальнай і мабілізуючай сіле сацыяльных сетак, у змагароў за правы чалавека ператварыліся самыя звычайныя людзі.
  У гэтым годзе мільёны людзей вырашылі: прыйшоў час адстаяць свае правы. Яны выйшлі на вуліцы і запатрабавалі пераменаў. Многія выкарыстоўвалі Інтэрнэт і тэкставыя паведамленні, каб інфармаваць, натхняць, мабілізоўваць сваіх аднадумцаў па адстойванні асноўных правоў чалавека. Сацыяльныя сеткі дапамагалі актывістам арганізоўваць мірныя акцыі пратэсту ў гарадах усяго свету: ад Туніса да Мадрыда, ад Каіра да Нью-Ёрка, нягледзячы на ​​тое, што часам яны сутыкаліся з жорсткім прыгнётам.
  Правы чалавека належаць кожнаму з нас у роўнай ступені і звязваюць нас разам як міжнародную супольнасць, якая мае аднолькавыя ідэалы і каштоўнасці. Як міжнародная супольнасць, усе мы адзначаем агульны дзень: Дзень правоў чалавека, 10 снежня, калі мы ўзгадваем, што 63 гады таму была прынята Усеагульная дэкларацыя правоў чалавека.
  У Дзень правоў чалавека 2011 года мы аддаем даніну памяці ўсім праваабаронцам і просім вас прыняць удзел у глабальным руху за правы чалавека».
  Нагадаем, 10 снежня ў 1948 годзе Генеральнай Асамблеяй Арганізацыі Аб'яднаных Нацыяў была прынята Усеагульная дэкларацыя правоў чалавека. З тых часоў ва ўсім свеце гэты дзень штогод адзначаецца як Дзень правоў чалавека.
  Усеагульная дэкларацыя правоў чалавека - гэта самая важная заява пра правы і свабоды кожнага чалавека. Асноватворны дакумент складаецца з прэамбулы і 30 артыкулаў, у якіх пералічаны шырокае кола асноўных правоў і свабодаў, неад'емна уласцівых усім мужчынам і жанчынам, ва ўсім свеце, без якіх-небудзь адрозненняў.
  Праект Дэкларацыі быў падрыхтаваны прадстаўнікамі ўсіх рэгіёнаў і прававых традыцый. З часам сталі лічыць, што яна павінна разглядацца як свайго роду кантракт паміж урадамі краінаў і іх народамі. Дэкларацыя стала таксама асновай для пашырэння праваабарончай інфраструктуры, якой у цяперашні час ахоплены, у прыватнасці, інваліды, карэнныя народы і працоўныя-мігранты.
  Усеагульная дэкларацыя правоў чалавека ўключаная ў Кнігу рэкордаў Гінеса - як дакумент, перакладзены на больш за 380 моў і дыялектаў. Такім чынам, Дэкларацыя з'яўляецца самым перакладзеным і сапраўды, самым «універсальным» дакументам у свеце.